

**H O T Ă R Â R E**

**privindaprobarea Planului de analiză şi acoperire a riscurilor pe**

**teritoriul Judeţului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 24 din 30.01.2024 privind aprobarea Planului de analiză şi acoperire a riscurilor pe teritoriul Judeţului Cluj, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 4001 din 30.01.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 4004 din 30.01.2024 şi de Avizul cu nr. 4001 din 1.02.2024 adoptat de Comisia de specialitate nr. 3, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de documentația înaintată de Inspectoratul pentru Situații de Urgență Avram Iancu al Județului Cluj cu numărul 1424360/18.08.2023;

Luând în considerare:

* art. 2, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 1, art. 3 - 5, art. 11, art.13, art. 25 și ale art. 33 din Ordonanța de urgență a Guvernului nr. 21/2004 privind Sistemul National de Management al Situațiilor de Urgență, cu modificările și completările ulterioare;
* art. 10 lit. d), art. 21 alin. (1) și ale art. 25 lit. b) din Legea privind protecția civilă nr. 481/2004, republicată;
* art. 15 lit. a) din Legea privind apărarea împotriva incendiilor nr. 307/2006, republicată, cu modificările și completările ulterioare;
* Legii privind aprobarea Planului de amenajare a teritoriului naţional - Secţiunea a V-a Zone de risc natural nr. 575/2001;
* Hotărârii Guvernului nr. 762/2008 pentru aprobarea Strategiei naționale de prevenire a situațiilor de urgență;
* Hotărârii Guvernului nr. 951/2016 privind aprobarea Strategiei de consolidare și dezvoltare a Inspectoratului General pentru Situații de Urgență pentru perioada 2016-2025;
* Hotărârii Guvernului nr. 557/2016 privind managementul tipurilor de risc,  cu modificările și completările ulterioare
* Ordinului Ministrului Administrației și Internelor nr. 132/2007 pentru aprobarea Metodologiei de elaborare a Planului de analiză și acoperire a riscurilor și a Structurii-cadru a Planului de analiză și acoperire a riscurilor;
* Hotărârii Consiliului Județean Cluj nr. 57/1999 privind aprobarea documentației “Plan de amenajare a teritoriului Județului Cluj”;
* Hotărârii Consiliului Județean Cluj privind aprobarea Strategiei de dezvoltare teritorială a Județului Cluj pentru perioada 2023-2030;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Planul de analiză și acoperire a riscurilor pe teritoriul Județului Clujcuprins în **anexa** care face parte integrantă din prezenta hotărâre.

**Art. 2.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Urbanism și Amenajare a Teritoriului; Direcția Dezvoltare și Investiții; Direcția de Administrare Drumuri Județene, precum și Inspectoratul pentru Situații de Urgență “Avram Iancu” al Județului Cluj.

**Art. 3.** La data comunicării prezentei hotărâri se abrogă Hotărârea Consiliului Județean Cluj nr. 105/2019 privind aprobarea Planului de Analiză și Acoperire a Riscurilor de pe teritoriul Județului Cluj.

**Art. 4.** Prezenta hotărâre se comunică Direcției Urbanism și Amenajare a Teritoriului; Direcției Dezvoltare și Investiții; Direcției de Administrare Drumuri Județene; Comitetului Județean pentru Situații de Urgență al Județului Cluj; Inspectoratul pentru Situații de Urgență “Avram Iancu” al Județului Cluj, precum și Prefectului Județului Cluj, și se aduce la cunoștința publică prin afișarea la sediul Consiliului Județean Cluj și pe pagina de internet ”[www.cjcluj.ro](http://www.cjcluj.ro)”.

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 19 din 7 februarie 2024**

*Prezenta hotărâre a fost adoptată cu 35 de voturi “pentru”**, fiind astfel respectate prevederile legale privind majoritatea de voturi necesară.*